Buckinghamshire
Buckinghamshire (skraćeno Bucks, čita se Bakingemšir) je historijska, ceremonijalna i 
nemetropolitanska grofovija u centralnoj Engleskoj.

Geografija 
Buckinghamshire pripada regiji Jugoistočne Engleske, ima površinu od 1,876 km², na kojoj živi 754.014 stanovnika.

Na jugoistoku graniči s grofovijom Velikog Londona, na jugu s Berkshireom, na zapadu s Oxfordshireom, na sjevera s Northamptonshireom, na sjeveroistoku s Bedfordshireom i na istoku s Hertfordshireom.

Buckinghamshire je administrativno podjeljen na četiri distrikta: South Bucks, Chiltern, Wycombe, Aylesbury Vale i unitarnu jedinicu grad Milton Keynes. 

Proteže se od rijeke Temze na jugu i predgrađa Londona na jugoistoku preko krečnjakog grebena Chiltern, a odatle preko plodne doline Aylesbury do doline rijeke Ouse na sjeveru.

Sve do 20. vijeka Buckinghamshire je bio duboko ruralan kraj, od tad se zbog rasta Londona, pretvorio u rezidencijalnu zonu bogatijih Londončana, jer je odlično povezan brojnim cestama i prigradskim željeznicama.

Izvori

Vanjske veze 

 Buckinghamshire County Council 

 
Grofovije u Engleskoj
Jugoistočna Engleska